Nordjylland står onsdag morgen op til temperaturer, der ligger et godt stykke fra de lune tocifrede tal, vi har været vant til i længere tid. Der er ifølge TV2 Vejret flere steder målt bare en enkelt grad. Varmest er det i Vendsyssel, mens temperaturen i Himmerland onsdag morgen kan have sneget sig under frysepunktet. I den klare og kølige luft kan der også dannes tåge, hvilket kan genere morgentrafikken. Helt normalt med frost i november Ifølge den nye klimanormal, som kører fra 1991 til 2020, er der gennemsnitligt seks frostdøgn i november. Den gennemsnitlige daglige minimumstemperatur er 3,1 grader. Det er derfor langt fra unormalt med frost og kølige morgener i november. Frosten er ikke kommet for at blive De smukke frostklare morgener er kun på kort visit, da der allerede fra fredag kommer en ny omgang vestenvind, som sørger for, at nattetemperaturen holder sig langt over nul.

Opsummering:
Der skal skrabes is af forruden flere steder onsdag morgen. Temperaturen ligger tæt på frysepunktet.